Source: http://www.ke-kzh.sk/rozpis-2013-14.html
Timestamp: 2018-06-19 21:54:07+00:00
Document Index: 5681923

Matched Legal Cases: ['čl. 21', 'čl. 26', 'čl.30', 'čl. 40', 'čl. 40', 'čl. 40', 'čl. 2']

Košický krajský zväz hádzanej
Rozpis spoločnej súťaže košického a prešovského kraja v kategórii žiactva pre súťažný ročník 2013/2014
A: Všeobecné ustanovenia:
1. Riadenie súťaže: Výkonný výbor Košického krajského zväzu hádzanej – Košice
2. Termíny stretnutí: Uvedené priamo vo vyžrebovaní.
3. Miesta stretnutí
a usporiadatelia: Ihriská a športové haly zúčastnených družstiev podľa nahlásenia v prihláške do súťaže s regulárnymi rozmermi v zmysle pravidiel hádzanej. Usporiadateľom je oddiel uvedený na prvom mieste vo vyžrebovaní resp. podčiarknutý vo vyžrebovaní. Usporiadateľ stretnutia je povinný postupovať pri zabezpečení stretnutia podľa platného Súťažného poriadku a tohto rozpisu.
4. Náklady:
a usporiadatelia: Družstvá štartujú na vlastné náklady. Úhradu nákladov rozhodcov vykonáva usporiadajúci oddiel podľa predložených dokladov a vyúčtovaní pred stretnutím nasledovne:
pri doprave vlakom/autobusom sa prikladajú cestovné lístky
pri doprave vlastným autom sa uhrádza cestovné vo výške 0,183€ za 1 km
Ak cestujú rozhodcovia rovnakým smerom účtujú sa náhrady len za jedno auto!
Rozhoduje dvojica 6 € sa rozdelí, každý á 3 €.
Ošatné pri stretnutiach:
majstrovských: žiactvo 6,00 € / zápas / 1 rozhodca 3 €
nemajstrovských: s plným časom 75%
nemajstrovských: so skráteným časom 50%
odmena časomerača na zápas 1,66 €
odmena zapisovateľa na zápas 1,66 €
Stravné sa stanovuje vo výške najnižšej sadzby rozpätia pre cestovné náhrady v určitom časovom rozhraní stanovených zákonom o cestovných náhradách:
5 - 12 hodín 4,00 €
12 - 18 hodín 6,00 €
nad 18 hodín 9,30 €
5. Systém súťaže: Vo všetkých kategóriách sa hrá štvorkolovo: doma – vonku jeseň/zima a doma – vonku zima/jar.
B: Technické ustanovenia:
1. Predpis: Hrá sa podľa "Pravidiel hádzanej platných od 1.7.2010". Súťažného poriadku, disciplinárneho poriadku platných od 1.7.2008 a podľa ustanovení tohto ROZPISU.
2. Štartujú: Starší žiaci: od 1. 1. 1999 – 31. 12. 2000
Staršie žiačky: od 1. 1. 1999 – 31. 12. 2000
Mladší žiaci: od 1. 1. 2001 a mladší
Mladšie žiačky: od 1. 1. 2001 a mladšie
V kategórii starších žiačok štartujú mimo súťaž ml. dorastenky Bardejova a ŠŠK Drábova Košice
3. Podmienky účasti: Oddiel môže štartovať v súťažiach riadených VV KKZHá Košice iba v prípade, že zaplatí súťažný vklad 50 € za každé prihlásené družstvo na účet č.: 2928842546/1100 TATRABANKA, KS : 0558. Doklad o zaplatení zašle oddiel najneskôr do 16.9.2013 riadiacemu zväzu. Všetci hráči /-čky/ musia byť riadne registrovaní. Náležitosti družstiev a jednotlivcov sú určené čl. 21, 22 a 24 SPH. Štart hráča /ky/ v stretnutí je podmienený	preukázaním sa rozhodcom platným registračným preukazom modrej alebo žltej farby. Funkcionári a tréneri sú povinní pred stretnutím	predložiť rozhodcom platný registračný preukaz. Hráči /ky/ narodení po 1.1.2001 štartujú na súpisku, na ktorej musí byť uvedené rodné číslo a musí byť potvrdená oddielom a riadiacim zväzom. Musia mať u seba kartičku poistenca. Toto platí do 31.12.2013. Po tomto	termíne musí mať každý hráč registračný preukaz.
4. Súpisky družstiev: Každé družstvo je povinné zaslať súpisky riadiacemu zväzu do 16. 9. 2013 v rozsahu ustanovení čl. S. Odôvodnené zmeny čl. 26 S, môžu vykonať družstvá po skončení jesennej časti. Súpisky platia do konca súťažného obdobia. Hráči uvedení na súpiske musia v kontrolovanom období nastúpiť minimálne na 4 zápasy. Kontrola súpisiek je po piatom a poslednom kole súťaže. Súpiska klubu bude potvrdená iba po zaplatení súťažneho vkladu.
5. Odlišnosti v súťaži:
Ak má oddiel dve družstvá v rovnakej súťaži A+B nemôžu hráči, ktorí sú na súpiske A resp. B družstva hrať za obidve družstvá. To isté platí aj v prípade, keď hráč, ktorý nie je uvedený na súpiske žiadneho družstva, nastúpi prvýkrát za A/B/ družstvo, ďalej môže štartovať iba za A/B/ družstvo.
Mladší žiaci a žiačky môžu nastúpiť za staršie žiactvo neobmedzene pri dodržaní bodu a. Pri štarte v jeden hrací deň môžu za obe kategórie nastúpiť iba 4 hráči.
Pri porušení hore uvedených ustanovení VV KKZHá - Košice skontumuje výsledok dosiahnutý na ihrisku v prospech súpera a udelí družstvu, ktoré porušilo hore uvedené opatrenie pokutu podľa sadzobníka pokút.
6. Hracie dni: Hracie dni sú určené rozpisom súťaží. Družstvá, ktoré sa rozhodnú hrať v nedeľu, sú povinné zaslať hlásenky súperovi a VV KZH Košice. Bez potvrdenia tejto zmeny VV KZH Košice, stretnutie bude považované ako nenahlásené a výsledky zo stretnutí budu obojstranne skontumované. VV KZH Košice si vyhradzuje právo pozmeniť vyžrebované termíny a začiatky stretnutí z hľadiska zachovania regulárnosti súťaží a z dôvodu plynulej prípravy regionálnych výberov. Predohrávky na iné dni /okrem soboty a nedele/ sa môžu uskutočniť iba po vzájomnej dohode oddielov a s písomným súhlasom VV KKZHá Košice. Dohrávky sa zásadne n e p o v o ľ u j ú.
7. Rozhodcovia: Rozhodcov deleguje KR KKZHá. Tesne pred začiatkom každého stretnutia vykonajú fyzickú kontrolu totožnosti hráčov nastupujúcich na stretnutie, čo uvedú do zápisu ( čl.30 SP). V prípade ospravedlnenia sú rozhodcovia povinní v zmysle SP čl. 40,bod 1 najneskôr tri dni pred termínom stretnutia sa ospravedlniť z delegovaného stretnutia riadiacemu orgánu a to písomne elektronicky na adrese: subakmilos(at)stonline.sk, prípadne telefonicky na čísle : 0905 420 221. V prípade nedostavenia sa na stretnutie, resp. porušenia čl. 40, bod 1 SPH bude táto skutočnosť oznámená na KR SZH.
8. Povinnosti usporiadateľa: Zabezpečiť pred každou striedačkou igelitové vrecko, do ktorého sú družstvá povinné ukladať použitý zdravotný materiál. Po stretnutí je povinnosťou usporiadateľa tento materiál spáliť. Toto nariadenie je treba v každom prípade rešpektovať v záujme ochrany pred AIDS. Povinnosťou hráča je pri krvácaní hraciu plochu opustiť. Za dodržiavanie tohto nariadenia sú zodpovední rozhodcovia. Usporiadateľ stretnutia je povinný zabezpečiť pri majstrovských stretnutiach odbornú zdravotnícku pomoc.
9. Zápis stretnutia: Pre stretnutia v súťažiach riadených VV KKZHá Košice sú družstvá povinné používať predtlačené zápisy SZH, ktoré sú potvrdené KZH Košice, resp. KZH Prešov. Okrem náležitostí určených v čl. 40 SP musia byť v zápise zreteľne označení hosťujúci hráči písmenom "H"
Z á p i s y z a s i e l a d o m á c i o d d i e l
do 48 hod. po stretnutí!!!
Nezaslanie zápisu - pokuta 10€.
10. Hracia doba: Podľa čl. 2:1 Pravidiel hádzanej:
- st.žiaci 2 x 25 minút s 10 min. prestávkou
- ml..žiaci 2 x 25 minút s 10 min. prestávkou
- st. žiačky 2 x 25 minút s 10 min. prestávkou
- ml. žiačky 2 x 20 minút s 10 min. prestávkou
11. Meranie času: Meranie času zabezpečuje časomerač stopkami a na verejnom časovom zariadení. Každé družstvo má právo v každom polčase stretnutia vyžiadať si jeden oddychový čas „T“ v rozsahu 1 minúty.
12. Hodnotenie súťaží: Víťazstvo v stretnutí sa hodnotí ziskom 2 bodov pre víťaza, porazené družstvo nezískava žiaden bod. Pri nerozhodnom výsledku získajú družstvá po jednom bode. Pre konečné poradie v tabuľke rozhoduje väčší počet získaných bodov zo všetkých stretnutí. Pri rovnakom počte dvoch družstiev sa poradie určí podľa výsledkov ich vzájomných stretnutí. Ak sa družstvá stretli viackrát medzi sebou, je potrebné vziať do úvahy výsledky všetkých týchto stretnutí. Ak majú rovnaký počet bodov, potom o poradí rozhodnú tieto kritériá:
väčší rozdiel gólov zo vzájomných stretnutí
väčší rozdiel gólov zo všetkých stretnutí
väčší počet vstrelených gólov zo všetkých stretnutí
väčší počet víťazstiev zo všetkých stretnutí
nové vzájomné stretnutie
Pri rovnakom počte viac ako dvoch družstiev sa poradie určí vytvo- rením doplnkovej tabuľky zostavenej z výsledkov všetkých vzájomných stretnutí týchto družstiev pri dodržaní kritérií a) až e).
13. Postupy: Postupujú družstvá umiestnené na 1. a 2. mieste bez rozdielu, z ktorého sú kraja. Nemôže však postúpiť A aj B družstvo z jedného oddielu.
14. Upozornenie: V zmysle rozhodnutia VV SZH sa odporúča používať chrániče lakťov a kolien vo všetkých žiackych kategóriách. Súťaž mladších žiakov, mladších a starších žiačok sa hrá loptou pre mini hádzanú!!!
15. Sadzobník pokút
pre oddiely:
nedostatky v zápise /súčet gólov/ 1,66 €
použitie nesprávneho zápisu o stretnutí 1,66 €
nezaslanie požadovaných materiálov 1,66 €
oneskorené zaslanie zápisu 1,66 €
nezaplatenie súťažného vkladu v termíne 3,32 €
odstúpenie zo súťaže 66,39 €
spôsobenie kontumačného výsledku 33,19 €
/nepricestovanie na stretnutie/ a náklady vykázané domácim oddielom uhradí zväz, ktorý bude náklady vymáhať od previnivšieho sa oddielu okamžitým zastavením činnosti až do uhradenia nákladov riadiacemu zväzu.
16. Sadzobník pokút
rozhodcov:
väčšie chyby a nedostatky v zápise 1,66 €
nedostavenie sa k stretnutiu 3,32 €
17. Rôzne:
Na aktívne klubov dňa 21.6.2013 v Košiciach bolo na základe návrhu klubov rozhodnuté o zriadení súťaže prípraviek (ročník narodenia po 1.1.2003) jedenkrát do mesiaca. Pre súťaž prípraviek bude vydaný samostatný Rozpis súťaže v spolupráci s klubmi, ktoré do súťaže prihlásili svoje družstvá. Všetku poštu zasielajte na dole uvedenú adresu.
Každý klub dostane pred začiatkom súťaže 100 ks zápisov o stretnutí.
Pre ďalšie potreby si môže klub objednaľ u KZH - Košice ďalšie zápisy za poplatok 8,00 €/ 1 balík ( 50 ks)
Všetku poštu a zápisy zo stretnutí žiadame zasielať na adresu:
Ľubica Girdasovová
Poludníková 5
kzha-ke(at)ke-kzh.sk, girdasovova(at)gmail.com, kzha-ke(at)azet.sk
História: Ročník 2012-13
© 2012 Košický krajský zväz hádzanej.
Design by NodeThirtyThree Design & Maxim Gorkij